Source: http://www.seredonline.sk/clanky/naozaj-su-poslanci-len-tajtrlici/
Timestamp: 2019-08-25 18:23:59+00:00
Document Index: 134086

Matched Legal Cases: ['§ 25', '§ 11', '§ 25', '§ 25', '§ 25', '§ 4', '§ 25', '§ 152', '§ 25', '§ 25', '§ 4', '§ 25']

Naozaj sú poslanci len tajtrlíci? | SereďOnLine
Pavol Kurbel 25. 05. 2019 20:08:12 Nezákonné odmeny pre viceprimátora
Ako to teda vlastne bolo s platom viceprimátora? Skutočne sa nemenil plat viceprimátora Veselického celých osem rokov, ako to uvádza primátor Tomčányi?
V roku 2010 mu primátor Tomčányi, ako uvádza hlavná kontrolórka mesta vo svojej správe, rozhodnutie o plate, ktorým primátor mesta určil plat zástupcovi primátora v zmysle § 25 ods. 8 zákona SNR č. 369/1990 Zb. dňa 28.12.2011 s účinnosťou od 28.12.2010 vo výške 1200 €, nebolo vydané v súlade so zákonom. V roku 2011 Zástupcovi primátora bol v mesiaci september 2011 vyplatený plat bez právneho normatívneho základu vo výške 1550 €. Plat nebol určený mestským zastupiteľstvom ani primátorom mesta. Tu prišlo k prvej zmene. Kto ju nariadil? Nik? Len tak sa pani účtovníčka rozhodla, že dá Veselickému 350 € navyše? Odmeňovanie poslancov je zákonom zverené do výhradnej kompetencie mestského zastupiteľstva v § 11 ods. 4 písm. k) zákona č. 369/1990 Zb. na základe zásad odmeňovania poslancov, ktoré v čase vydania rozhodnutia o plate boli jediným právnym normatívnym základom pre vyplácanie odmien – platu poslancov bez ohľadu na skutočnosť akú funkciu vykonávajú.
Rozhodnutím o plate v zmysle § 25 ods. 8 zákona SNR č. 369/1990 Zb. zo dňa 31.10.2012 s účinnosťou od 01.11.2012, ktorým určil primátor mesta zástupcovi primátora plat vo výške 2600 €/mesiac. Ďalej sa v správe píše: „Rozhodnutím o plate v zmysle § 25 ods. 8 zákona SNR č. 369/1990 Zb. zo dňa 30.11.2012 s účinnosťou od 01.12.2012, ktorým určil primátor mesta zástupcovi primátora plat vo výške 1200 €/mesiac.“
Podľa primátora Tomčányiho: „Pri určení platu Veselického sa vychádzalo z platu predchádzajúceho viceprimátora. Výška platu sa nemenila. Bola na cent rovnaká ako u bývalého viceprimátora. Plat bol 1200 EUR v hrubom a nemenil sa celých 8 rokov.“ Hlavná kontrolórka jasne a jednoznačne konštatuje, že bolo porušených niekoľko ustanovení zákona, ako napr. porušenie § 25 ods. 8 zákona SNR č. 369/1990 Zb., porušenie § 4 ods. 1 zák. č. 461/2003 Z.z., porušenie ods. 7 § 25 zák. 369/1990 Zb. o obecnom zriadení, porušenie § 152 ods. 8 písm. c) Zákonníka práce). V neposlednom rade je potrebné uviesť, čo sa tu za takú dlhú dobu stalo. Pani kontrolórka to zhrnula asi takto: „NA ZÁVER VYKONANEJ KONTROLY KONŠTATUJEM: NA ZÁKLADE VYŠŠIE UVEDENÝCH KONTROLNÝCH ZISTENÍ BOLI V KONTROLOVANOM OBDOBÍ Z ROZPOČTU MESTA ČERPANÉ FINANČNÉ PROSTRIEDKY SÚVISIACE S PLATOM ZÁSTUPCU PRIMÁTORA, KTORÝ BOL URČENÝ NEPLATNÝMI PRÁVNYMI ÚKONMI AKO AJ BEZ PRÁVNEHO NORMATÍVNEHO ZÁKLADU CELKOM VO VÝŠKE 149 363,48 EURA“.
Do pozornosti treba dať zvlášť rok 2018. „Na odmeňovanie zástupcu primátora, ktorý nie je dlhodobo uvoľnený zo zamestnania sa vzťahuje ods. 8 § 25 zákona č. 369/1990 Zb zákona o obecnom zriadení, nie ods. 7 § 25 citovaného zákona. Zástupcovi primátora, ktorý nie je dlhodobo uvoľnený zo zamestnania na výkon funkcie zástupcu starostu, patrí odmena podľa zásad odmeňovania poslancov vo výške, ktorej maximálnu výšku zákon od. 01.04.2018 limituje stropom – jedného mesačného platu
starostu bez zvýšenia podľa príslušnej platovej skupiny v kalendárnom roku“. Maximálna výška odmeny poslanca v roku 2018, ktorý nie je dlhodobo uvoľnený zo zamestnania predstavovala za rok 2 414 € /priemerná mzda v roku 2017 = 954 € x koeficient podľa počtu obyvateľov – 2,53 násobok – výpočet odmeny podľa ustanovenia § 4 ods. 1 zákona č. 253/1994 Z.z. /. Zástupca primátora nemal zo zákona nárok na plat, ale na odmenu určenú v zmysle zásad odmeňovania v maximálnej výške, ktorú určil zákon. Odmena zástupcu primátora v zmysle zákona bola vyplatená od. 01.01.2018 do 06.12.2018 celkom vo výške 1830 €. Zástupcovi primátora bol okrem odmeny v zmysle zásad odmeňovania poslancov od 01.04.2018 do 6.12.2018 vyplatený plat vo výške 1200 €/mesiac, čo predstavuje celkom vrátane odvodov do fondov 12 870,47 € bez právneho normatívneho základu, čím prišlo k porušeniu § 25 ods. 7 zákona č. 369/1990 Zb. Mestské zastupiteľstvo neprijalo uznesenie,
ktorým by schválilo poslancovi, ktorý vykonáva funkciu zástupcu primátora mimoriadnu odmenu v zmysle zásad odmeňovania.
Čo to znamená? Pán viceprimátor v tomto roku nesmel mať odmenu vyššiu ako 2414 €. Ani poslanci NEMALI právomoc mu udeliť viac, pretože to stanovil zákon a ani zastupiteľstvo nemôže konať nad zákon!
Čo viac dodať? Skutok sa ne-stal?
Aby ste si mohli urobiť vlastný obraz o predmetnej veci prikladám kompletnú správu hlavnej kontrolórky. Nech si každí urobí vlastný úsudok. Kto tu klame a kto hovorí pravdu.
P.S. Včera som sedel s právnikom. Už pracuje na trestnom oznámení.
Súbor sprava-z-vykonanej-kontroly.pdf
sepultura666 | 29-05-2019 08:57:01
Miloš Majko | 28-05-2019 09:49:52 ....konecne dobry koment a postreh.....presne je to tak,ze poniektore voly si myslia,ze zijeme v bananovej republike,ze tym,ze boli zvoleni,ze si mozu robit co uznaju za vhodne a este ked si najdu svoje poslusne teliatka,ktore im v tom napomahaju,tak Satan(nie hokejista) s nami....arogancia moci ako vysita z encyklopedie o arogancii....
Misho | 28-05-2019 12:32:40
Z tohto mracku prsat nebude. Jedna vec je moralnost a druha vec je zakonnost. Nie vzdy to ide ruka v ruke. A toto je oresne ten pripad, si myslim. Rozhorcovat sa mozeme a opravnene, ale od pani Justicie by som napravu necakal. Aj to, cim sa obhajuje primator, ma nieco do seba. A opakujem, moralne to nie je, ale ani trestne stihatelne. Podla mna. A kym sudy aj po odvolaniach dospeju ku konecnemu zaveru, to potrva roky. Nefunkcna justicia, nefunkcna demokracia. Za komunistov by sa taketo nieco stat nemohlo.
a ešte čosi | 28-05-2019 10:55:52
Ten grco - hovorca primátora - len ho nevynímajte z celho prípadu, aj on má masla na hlave more a ešte aj k tomu neoprávnené obohatenie - pre Hanusa aj to je trestný čin.
Kontrolorka zaujala stanovisko, že má vrátiť finančné prostriedky ktoré boli pre Veselického neoprávnené obohatenia, ale akosi je ticho VRÁTIL ? On tak rád drístal a obhajoval primátora, teraz je nejako ticho !!!!!
Z vyjadrenia | 28-05-2019 10:19:43
p. poslanca usudzuje, že zase sa nevodí žiadna zodpovednosť, ako vždy máme si počkať na vyšetrovanie, alebo skôr ututlať a spoliehať sa na krátku pamäť občanov , veď kauza utíchne’ skonštatujeme” no no no “ môžte robiť biznis na meste ďalej. to nie je prvé porušenie zákona na ktoré upozornila kontrolórka. Škoda je to také smutné a typické pre Sereď,Ale potom sa nečudujte vážení poslanci, že obyvatelia nemajú záujem o veci verejne, nechodia na MZ. Mali by ste byť príkladom . Hnus faloš a intrigy v tejto diere. Sered je ozaj štát v štáte ale aj na úrovni samosprávy.
Miloš Majko | 28-05-2019 09:49:52
Michal Hanus | 28-05-2019 09:28:03 | - Michal, uz prestan s tym Tvojim a inym pravnym nazorom. Nie sme predsa na sude a nedokazujeme, alebo neriesime zmluvu ci je vyhodna pre stranu A alebo B - ale:
hlavna kontrolorka KONSTATOVALA !! - porusenie zakonov. Presne tak, ako ked je na ceste povolena 5O-tka a dilino je policiou namerany a ide 150.
Mozeme diskutovat o dovodoch, no nie o fakte, ci porusil zakon alebo nie.
Takze znovu a pomaly: kontrolorka KONSTATOVALA PORUSENIE konkretnych ZAKONOV.
A snad nechces byt na urovni primatora, ktory vo VEREJNOM STANOVISKU napisal:
"Diskutabilna legislativa."
To uz kde sme, v bananovej republike?
To si co dovoluje predstavitel 16 tisicoveho mesta verejne ?
Uvedomuje si vobec svoje odtrhnutie od reality?
V neikolkych pripadoch VEREJNE schvaluje a OBHAJUJE fatalkne PORUSOVANIE ZAKONOV.
Na VEREJNOM MsZ VEREJNE oznaci vlastnikov nehnutelnosti vyuzivajucich svoj VLASTNY MAJETOK ZA SPEKULANTOV - to je uz co?
Uz sa citi byt nad Ustavou SR?
Ak ma pod sebou ludi, ktorych sice obcania platia zo svojich dani, no su poplatni dokonca aj ZNEUZIVANIU MOCI a ZAKONOV voci nepohodlnym jedincom - to je na samostatne riesenie.
Ale zasahovat do osobnych prav obcanov garantovanych Ustavou?
Vsetko ma svoje hranice. A uz sa tesim, ked podnikne tie pravne kroky a vysype sa mu na hlavu cely archiv jeho 8 rocnej "tvorivej" cinnosti.
Poznamka pre menej znalych situacie: viem co som napisal a viem, ze svoje tvrdenia viem PREUKAZAT.
Michal Hanus | 28-05-2019 09:28:03
Nuž vidím, že naozaj som to napísal nezrozumiteľne. Keď napíšem, že žiadne porušenie zákona nebudem tolerovať a ani zľahčovať, to znamená, že porušenie zákona netolerujem ani nezľahčujem. Teda ani toto konkrétne. K tomu smerovala aj veta, že môj právny názor na túto vec je jednoznačný, a teda, že zákon jednoznačne porušený bol tak, ako to konštatuje hlavná kontrolórka. Ďalej som uviedol, že nemôžem tvrdiť, že môj právny názor je správny, pretože ako sa vraví, 10 právnikov, 10 rôznych právnych názorov. Preto som nižšie písal, aby sme nerobili predčasné závery a počkali si na rozhodnutie kompetentných orgánov. Ja kompetentný nie som. Ešte raz a verím, že to bude zrozumiteľné. Podľa MŇA ide o jednoznačné konanie v rozpore s v tom čase platnou legislatívou! Počkám si na rozhodnutie orgánov, keďže podnet bol podaný a každý ďalší by bol duplicitný a následne budem konať.
na VŠ | 28-05-2019 08:58:06
nàs učili obrazne “ pokial poslanci MZ , kontrolórka mesta a obyvateia mesta nebudú strážne psi primatorov nepohneme sa dopredu” ! Nerozumiem pánovi poslancovi Michalovi H. , mala som o Vás inú mienku, ta bojovnosť sa niekde vytratila, alebo už prisluhujete
pre hanusa | 28-05-2019 07:51:40
ak nerozumieš reči kontrolórky tak načo si tam, choď pásť kravy tam možno budeš užitočnejší.
Kontrolórka hovorí jasne stučnie a právne relevantne - ale tento výraz ti je asi neznámy.
Miloš Majko | 28-05-2019 07:35:08
Michal Hanus | 28-05-2019 07:07:15 | - v SN je toho uverejneneho hodne a ak budes vychadzat len z informacii ludi, ktori nie su ochotni ani len zaujat stanovisko pre obcanov, resp. su schopni zaujat ho len tam, kde maju text a diskusiu plne pod kontrolou, dostavas sa na ich uroven.
Michal, preloz prosim do ludskej reci text z Tvojho predchadzajuceho prispevku - evidentne nie som sam, co jeho obsahu nerozumie.
Michal Hanus | 28-05-2019 07:07:15
Netolerujem porušovanie zákona ani takéto konanie v žiadnom prípade nezľahčujem. Vyplýva to z môjho povolania, ako aj zo sľubu poslanca. Môj právny názor na túto vec je jednoznačný. Ale je to môj názor a nemôžem tvrdiť, že je správny. O podaní podnetu pánom primátorom som vychádzal z jeho citátu uverejneného v SN: "Správu od kontrolórky som prevzal včera, dnes sme ju odovzdali na prokuratúre. Proti cielenej diskreditácii sa budeme brániť právnou cestou."
Pre Michal Hanus | 27-05-2019 22:31:40
Máte zle info. Podnet na prokuratúru nedal primátor, to je zavádzanie. Podnet podala práve hlavná kontrolórka Horvathova. To je ďalšie klamstvo primátora. Že vraj ju tam iba s tým podnetom do GA viezli.
Čo by podával podnet sám na seba!
zaujaty | 27-05-2019 22:14:53
všetci tomu tomčanymu žrali na úrade z ruky, všetco držali ústočka, lebo dostávali odmeny označené ako držhubné, pozrite si koľko dostávala odmien pani halabrínová, ktorá priviedla úrad do riadnej prdele ... to bude treba všetko prezrieť .. veselický zistil ... že je na tom zle .. už mu cvaka prdelka .. aj niektorým vedúcim odborov .. len teraz nech už konečen vyklopí všetko HK .. a nech to aj niekto zverejní ... ako sa na meste rozhodovalo ako sa prijímali uznesenia... ako sa odstraňovali nepohodlní poslanci .. . však začnite roztprávať ... čo chcete to zviera ešte chrániť .. ?? si myslel že je boh v seredi .. padni komu padni ... ajjemu sa už krčah rozbil .. len teraz bude na tom .. ako to posúdia jeho kamaráti na prokuratúre .. no teším sa ... zase ... by bolo dobre .. urobiť .. koniec takým gadžom
Overena ip | 27-05-2019 15:02:08
Lepsie by som to nenapisal..v tej seredi a okoli to maju starostovia a primatori nejak v krvi. Same porusovania zakona.. Nemal by si to dat presetrit kolegom ako organizovana skupina?
pre Michal Hanus | 27-05-2019 14:25:08
....to akoze si kazdy moze robit co sa mu zachce,s vedomim,ze mozno sa na to nepride,ak napokon predsa ano,tak podame trestne oznamenie,budeme cakat na vyjadrenie a uvidime??????...to akoze naco je tam xy ludi,ktori niesu schopni konat podla zakona????....naco idu za poslancov polodementi,ktori dokazu len stlacat spravne tlacidla na prikaz,povel?????....cisto teoreticky,ak organy rozhodnu,ze sudruh veselicky poberal plat nepravom,a bude mu prikazane prostriedky vratit,vrati ich??????....ak sa zisti,ze sudruh primator porusil zakony,odstupi,bude odsudeny????...podla mna,budu sa obaja sudit a natahovat to az do zametenia pod koberec,do zabudnutia...podla vzoru smer s.r.o.,dankosns a pod.....
Michal Hanus | 27-05-2019 11:17:44
Vážení občania. V ostatnom čase vo verejnosti rezonujú závery hlavnej kontrolórky mesta, ohľadne určovania platu viceprimátora. V záveroch kontrolórka upozorňuje na neplatné právne úkony, na základe ktorých boli z rozpočtu mesta čerpané finančné prostriedky súvisiace s platom zástupcu primátora, ako aj porušenie niektorých ustanovení zákonov. Diskusie ohľadne informácií pred zverejnením kontroly, ako aj po jej zverejnení, sú plné emócií a vynesených predčasných súdov. Treba brať zreteľ najmä na to, že v tejto veci bol podaný podnet na prokuratúru samotným pánom primátorom, avšak povinnosť podať podnet vyplýva aj samotnej kontrolórke a musí tak urobiť. Aj napriek tomu, že závery kontroly poukazujú na viacero nedostatkov, nevynášajme predčasné závery, počkajme si na preskúmanie kompetentnými orgánmi, až dovtedy, pokiaľ nebude jednoznačné stanovisko o tom, či a ako prišlo k porušeniu zákona a konkrétne ktorých ustanovení.
občan | 27-05-2019 08:54:44
Tu sa teraz od pána primátora dozvedáme, že zákon bol akože nezrozumiteľný. Minulý rok ste krátili odmenu Vydarenej, lebo keby dostala ako každý poslanec, tak by prekročila tých 2414 evričiek. To bolo zrozumiteľné a dobre ste vedeli, že ich prekročiť nesmie. Pre Igora. Jasné že sa môže mýliť. Ale zákon hovoril jasne. Plat viceprimátorovi určovalo zastupiteľstvo a nie primátor. Ako aj to, keď primátor v roku 2012 v novembri zvýšil plat Veselickému z 1200 na 2600 a hneď v decembri mu ho znížil na 1200. Veď to bola vianočná odmena pre Veselického. A bez toho, aby o nej rozhodlo zastupiteľstvo.
Igor | 27-05-2019 08:00:28
ja by som si počkal s hodnotením na riadne vyšetrenie. Ani kontrolórka nemusí mať vždy pravdu a tak isto ani primátor.
Pre Tomčányiho | 26-05-2019 22:55:52
Primátor, tak čo klameš, alebo neklameš vo svojich vyjadreniach?
názor | 26-05-2019 21:54:36
NAKA? Veď sme videli nedávno, ako na MŠ robila audit? Dala ho urobiť p. ministerke, t.j. sama sebe. Taká je jej práca. Tak čo sa dá čakať
Miloš Majko | 26-05-2019 21:36:04
https://plus7dni.pluska.sk/kauzy/nekompromisna-sudkyna-musia-vratit-zlate-padaky-odsedia-pat-rokov?utm_source=fbINTERN&utm_medium=p7d&utm_campaign=fanpageP7D&fbclid=IwAR1y5KzCmVxu70JoN2xt0gl1f-xn8s9hB0IyJTBYgHUAdEfQCEmVOBa2qYc
Martin | 26-05-2019 21:04:36
ty nemas sudnost?
Na čo | 26-05-2019 12:43:40
Čaká NAKA?
Obcan | 26-05-2019 09:51:12
Podla toho co citam, k zmenam v jeho plate prislo minimalne 3x.
názor | 26-05-2019 09:43:24
Teraz máme "demokraciu", teda niektorí to v plnej miere využívajú. V minulosti sa tomu hovorilo "kult osobnosti".Páni na týchto postoch zneužívajú svojho postavenia. Videli sme ako vzor obec Šintava, akú právomoc má zastupiteľstvo, že si nevedeli dať rady so starostom, ktorý nerešpektoval ani rozhodnutie súdu. Taký náš právny štát.
Tajtrlíci | 25-05-2019 22:08:28
budú poslanci , ak na zastupiteľstve pôjde aj tento trestný čin našich “ vyvolených” do zabudnutia a nevyvodía zodpovednosť!!!
Čo tak mimoriadne zastupiteľstvo?
Michal | 25-05-2019 21:10:53
Pan primator, tak menil sa alebo nemenil?
Miloš Majko | 25-05-2019 20:43:52
No a je to vonku.
Tak jednoznacne porusenia zakonov zistene kontrolou vykonanou hlavnou kontrolorkou a pan primator Tomcanyi hovori o konspiratoroch?
Namiesto okamziteho VEREJNEHO OSPRAVEDLNENIA sa obcanom za svojvolu a aroganciu moci, ktoru preukazal nie po prvy raz si dovoli hovorit o diskreditacnej kampani?
Kde na to berie odvahu?
Vlastne viem - umoznuju mu to aj poslanci, ktori sa predviedli uz aj pri dodatocnom pokuse legalizovat obdobny NEZAKONNY STAV v mestskej spolocnosti.
Silu mu dava kazdy obcan nezaujimajuci sa o veci verejne mysliac si, ze vsetko za neho ini vyriesia.
NEVYRIESIA!
Ak sa poslanci nespamataju a budu napomocni pri akomkolvek pripadnom zjednodusovani stavu konstatovaneho kontrolorkou a nezakrocia obcania, od pokracovania autoritarskeho a totalitneho rezimu v meste nas neuchrani uplne nic.
(pripadne pravne kroky za verejne vysloveny nazor na voleneho zastupcu preukazatelne viac krat prichyteneho pri klamani verejne, som ochotny znasat osobne)